CELEX: 32013B0606
Language: et
Date: 2013-04-17 00:00:00
Title: 2013/606/EL: Euroopa Parlamendi otsus, 17. aprill 2013 , Euroopa Politseiameti 2011. aasta eelarve täitmisele heakskiidu andmise kohta

16.11.2013   
            
            
               ET
            
            
               Euroopa Liidu Teataja
            
            
               L 308/313
            
         
      EUROOPA PARLAMENDI OTSUS,
   17. aprill 2013,
   Euroopa Politseiameti 2011. aasta eelarve täitmisele heakskiidu andmise kohta
   (2013/606/EL)
   EUROOPA PARLAMENT,
   
               —
            
            
               võttes arvesse Euroopa Politseiameti 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Politseiameti eelarveaasta 2011 raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse nõukogu 6. aprilli 2009. aasta otsust 2009/371/JSK (millega asutatakse Euroopa Politseiamet (Europol)), (4) eriti selle artiklit 43,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0083/2013),
            
         
               1.
            
            
               annab heakskiidu Euroopa Politseiameti direktori tegevusele ameti 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Politseiameti direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
         
      
      
         
            Peasekretär
         
         Klaus WELLE
         
      
   
   
      (1)  ELT C 388, 15.12.2012, lk 187.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 121, 15.5.2009, lk 37.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Politseiameti 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Politseiameti 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Politseiameti eelarveaasta 2011 raamatupidamise aastaaruande kohta koos ameti vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse nõukogu 6. aprilli 2009. aasta otsust 2009/371/JSK (millega asutatakse Euroopa Politseiamet (Europol)), (4) eriti selle artiklit 43,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0083/2013),
               
            
                  A.
               
               
                  arvestades, et Haagis asuv Euroopa Politseiamet (edaspidi „amet”) asutati nõukogu otsusega (otsus 2009/371/JSK);
               
            
                  B.
               
               
                  arvestades, et kontrollikoda märkis, et on leidnud piisavalt kinnitust 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  C.
               
               
                  arvestades, et 2011 oli teine aasta, kui amet tegutses finantsiliselt liidu ametina;
               
            
                  D.
               
               
                  arvestades, et ameti 2011. aasta eelarve oli kokku 84 771 084,01 eurot, mis on 7,69 % võrra väiksem kui 2010. aasta 91 830 691,75 euro suurune eelarve;
               
            
                  E.
               
               
                  arvestades, et Euroopa Parlament andis 10. mail 2012. aastal heakskiidu ameti direktori tegevusele ameti 2010. aasta eelarve täitmisel (6) ning eelarve täitmisele heakskiidu andmise otsusele lisatud resolutsioonis muu hulgas:
                  
                              —
                           
                           
                              palus ametil vastu võtta personalieeskirjade rakenduseeskirjad (ja seotud sise-eeskirjad) ning töötada välja õppe- ja arenguraamistik;
                           
                        
                              —
                           
                           
                              palus ametil lisada tööprogrammi kavandatud hanketegevuse ülevaadet käsitleva teabe, mis oleks rahastamisotsus, nagu nõutakse raamfinantsmääruse rakendussätetes;
                           
                        
                              —
                           
                           
                              palus ametil viia lõpule organisatsiooni ülesande kirjelduse muutmine osakondade ja üksuste rollide ja eesmärkide lühikeseks kirjelduseks;
                           
                        
            
                  F.
               
               
                  arvestades, et amet sõlmis majutuskokkuleppe vastuvõtva liikmesriigiga märtsis 2011 ja kolis oma uude peakorterisse juunis 2011;
               
            
                  G.
               
               
                  arvestades, et liidu rahaline toetus ameti 2011. aasta eelarvele oli 83 469 000 eurot;
               
            
                  H.
               
               
                  arvestades, et 2011. aastal oli ametil 6 938 170,36 euro suurune eelarveülejääk (pärast vahetuskursivahede mahaarvamist 10 632,56 euro suuruses summas);
               
            
                  1.
               
               
                  on veendunud, et ameti ja Euroopa Politseikolledži ühiseid jooni tuleks põhjalikumalt uurida; kordab oma üleskutset, et komisjon koostaks Euroopa Politseikolledži ja Euroopa Politseiameti omavahelist täiendavust ning võimalikku koostoimet arvestades tervikliku, kulusid ja tulusid hõlmava mõjuhinnangu nende kahe ameti võimaliku ühendamise kohta, ning hindaks selle ühinemise võimalikku mastaabisäästu ja töö optimeerimist piiriüleses koostöös kuritegevuse vastu võitlemisel;
               
            
         Eelarvehaldus ja finantsjuhtimine
      
      
                  2.
               
               
                  võtab teadmiseks, et 2011. aastal sidus amet kulukohustustega 99,1 % talle jaotises 1 (personalikulud), 75 % jaotises 2 (halduskulud) ja 95,1 % jaotises 3 (tegevuskulud) eraldatud assigneeringutest; märgib, et maksete assigneeringute osas on ameti täitmismäär jaotise 1 puhul 96,8 %, jaotise 2 puhul 33,8 % ja jaotise 3 puhul 47,1 %; võtab teadmiseks ameti avalduse, et uue peakorteriga seotud kuludel oli märkimisväärne mõju jaotiste 2 ja 3 täitmismääradele, mis oleksid ilma selle tegurita olnud vastavalt 53 % ja 58 %; kutsub ametit siiski üles rakendama erimeetmeid oma eelarve koostamise ja maksete assigneeringute täitmismäära parandamiseks haldus- ja tegevuskulude osas;
               
            
                  3.
               
               
                  võtab teadmiseks ameti avalduse, et amet hoidis oma 2011. aasta eelarves kokku 2,6 miljonit eurot, vähendades haldusnõukogu koosolekute arvu ja tõlkekulusid ning ajakohastades samal ajal sisemist võimekust, et täita suurenenud nõudlust ameti teenuste järele;
               
            
                  4.
               
               
                  nendib kontrollikoja aruande põhjal, et 2010. aastal tuli tühistada üle 1,6 miljoni euro ja 2011. aastal tühistati 1,9 miljonit eurot (st 9 % 2010. aastast üle kantud assigneeringutest); märgib lisaks, et 2011. aastal oli ka kulukohustuste assigneeringute ülekandmise tase kõrge, moodustades jaotises 2 (halduskulud) 4,2 miljonit eurot (41 %) ning jaotises 3 (tegevuskulud) 10,6 miljonit (46 %); nõuab, et amet teavitaks eelarve täitmisele heakskiidu andmise eest vastutavat institutsiooni sellest, milliseid meetmeid on võetud nende puuduste kõrvaldamiseks, sest ülekandmiste ja tühistamiste kõrge määr viitab probleemidele ameti tegevuse planeerimisel ja/või täitmisel;
               
            
                  5.
               
               
                  võtab kontrollikoja aruande põhjal teadmiseks, et maksete osakaal kulukohustuste suhtes oli väike – 34 % jaotises 2 ja 45 % jaotises 3; palub ametil teavitada eelarve täitmisele heakskiidu andmise eest vastutavat institutsiooni sellest, milliseid meetmeid on võetud selle puuduse kõrvaldamiseks, sest maksete madal tase on vastuolus eelarve aastasuse põhimõttega;
               
            
                  6.
               
               
                  võtab teadmiseks kontrollikoja aruande ameti pensionifondi (7) eelarveaasta 2011 raamatupidamise aastaaruande kohta koos fondi vastustega; palub ametil parlamenti kõigi pensionifondi tulevikku puudutavate otsustega kursis hoida;
               
            
         Varad
      
      
                  7.
               
               
                  nendib kontrollikoja aruande põhjal, et leiti puudusi enne ja pärast uude peakorterisse kolimist toimunud varade füüsilises kontrollis ja registreerimises; tunneb lisaks muret, et kindlustuslepingutes ei ole õigesti kajastatud ameti varade väärtust: enne kolimist oli netovara ligi 17 miljoni euro võrra ülekindlustatud, auditi toimumise hetkel oli see aga ligikaudu 21 miljoni euro võrra alakindlustatud;
               
            
         Kontrollisüsteem
      
      
                  8.
               
               
                  järeldab kontrollikoja aruande põhjal, et peaarvepidaja ei ole raamatupidamissüsteemi veel täielikult heaks kiitnud, mis ei mõjutanud siiski raamatupidamise aastaaruande seaduslikkust ja korrektsust; väljendab heameelt 2011. aastal komisjoni siseauditi talituse poolt läbi viidud eelarve kavandamise ja koostamise auditi üle, mis kinnitas positiivseid arenguid selles osas;
               
            
         Töölevõtmismenetlused
      
      
                  9.
               
               
                  võtab kontrollikoja aruandest teadmiseks, et amet võiks parandada oma töölevõtmismenetluste läbipaistvust; palub ametil selgitada oma töölevõtmismenetluse võimalikke puudusi; on seisukohal, et personalieeskirjade teatavad sätted võivad tekitada märkimisväärse halduskoormuse;
               
            
         Finantsmäärus
      
      
                  10.
               
               
                  võtab kontrollikoja aruande põhjal teadmiseks, et ameti finantsmääruses viidatakse ameti rakenduseeskirjades sätestatud üksikasjalikele eeskirjadele ja menetlustele, kuigi need eeskirjad ei ole veel heaks kiidetud; palub ametil teavitada eelarve täitmisele heakskiidu andmise eest vastutavat institutsiooni rakenduseeskirjade vastuvõtmisega seotud hetkeolukorrast;
               
            
                  11.
               
               
                  väljendab heameelt siseauditi talituse 2011. aastal koostatud aruande üle ameti eelarve kavandamise ja koostamise auditi kohta; võtab teadmiseks soovituse, mille kohaselt amet peaks täpsustama tähtaegadega seotud prioriteete; väljendab heameelt, et amet on astunud samme selle soovituse rakendamiseks;
               
            
         Siseaudit
      
      
                  12.
               
               
                  tuletab meelde, et siseauditi talitus viis 2011. aastal läbi ühe auditi, eesmärgiga anda hinnang ameti eelarve kavandamise ja koostamise sisekontrollisüsteemi nõuetekohasusele ja tulemuslikkusele; märgib lisaks, et nimetatud audit ei hõlmanud hangete kavandamist;
               
            
                  13.
               
               
                  väljendab heameelt siseauditi talituse järelduste üle, et toimiv sisekontrollisüsteem võimaldab anda piisava kinnituse eelarve kavandamise ja koostamise osas seatud tegevuse eesmärkide saavutamise kohta;
               
            
                  14.
               
               
                  märgib, et siseauditi talituse hinnangul on kõrge riskitase järgmistes valdkondades:
                  
                              —
                           
                           
                              talitluspidevuse haldamine;
                           
                        
                              —
                           
                           
                              kohaldamisnõuete, projektijuhtimise raamistiku ja sidusrühmade kaasatuse haldamine;
                           
                        
                              —
                           
                           
                              kutsealane pädevus;
                           
                        
                              —
                           
                           
                              sõltuvus üksikisikutest ja teadmiste siire;
                           
                        kutsub ametit üles järgima kõiki siseauditi talituse soovitusi, et teha parandusi mainitud valdkondades, ja teavitama eelarve täitmisele heakskiidu andmise eest vastutavat institutsiooni võetud meetmetest;
               
            
                  15.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (8) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 187.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 121, 15.5.2009, lk 37.
      
         (5)  EÜT L 357, 31.12.2002, lk 72.
      
         (6)  ELT L 286, 17.10.2012, lk 276.
      
         (7)  Euroopa Politseiameti pensionifond rahastab ja maksab nende töötajate pensioni, kes töötasid Euroopa Politseiametis juba enne seda, kui sellest sai 2010. aasta 1. jaanuari ELi amet.
      
         (8)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).